**Dobriša Cesarić** (Požega, 1902. – 1980., Zagreb) – B razina

**Predstavite Dobrišu Cesarića u kontekstu književnopovijesnoga razdoblja u kojemu je stvarao.**

**Objasnite njegove tematske i stilske preokupacije.**

**Usporedite Cesarićevu pjesmu *Oblak* i pjesmu *Pjesnici* Antuna Branka Šimića.**

**Zaključite koja je uloga umjetnosti u suvremenome društvu.**

**Obrazložite svoje tvrdnje.**

* stvara u drugom razdoblju hrvatske književnosti koje traje od 1929. do 1952.
* prvi put javlja se u poeziji zbirkom *Lirika* 1932. godine, iste godine kad i Dragutin Tadijanović
* pjesnik grada
* pjeva u malom čovjeku i njegovim svakodnevnim situacijama
* stvara jednostavne pjesničke slike, ali motivi često prelaze na razinu simbola: motiv kapi iz pjesme *Slap* postaje simbolom zajedništva i ljudske egzistencije
* piše refleksivne pjesme (život doživljava kao niz proturječja pa su i ključni motivi u njegovim pjesmama u suprotnosti: bol i svjetlo, tuga i radost, ljubav i smrt.
* ANTITEZA – česta stilska figura
* svi ti motivi spajaju se u simboličnom krugu koji predstavlja sam život (svaki trenutak zapisan je u vječnosti i jednom će se opet ponoviti; takva cikličnost života predstavljena je u pjesmi *Povratak*
* bavi se i problemom pjesničkog poslanja i smisla umjetnosti (*Oblak, Pjesma mrtvog pjesnika)*
* česte su i socijalne pjesme: usmjeren na bijedu najnižih društvenih slojeva (*Balada iz predgrađa, Mrtvačnica najbjednijih*), a često progovara kao da je dio njih (*Vagonaši*)
* pjesnički izraz: uglavnom piše vezanim stihom koji se približava svakodnevnog govoru
* njegov stih samo je naizgled jednostavan – zapravo je slojevit i višeznačan
* često se u pjesmama pojavljuje refren
* ponekad se služi i grafičkim sredstvima (npr. niz crtica na kraju pjesme) da bi naglasio neke misli u pjesmi
* naglašen zvukovni sloj pjesme pa su mu i mnoge pjesme uglazbljene

**Dobriša Cesarić*, Oblak***

U predvečerje, iznenada,  
Ni od kog iz dubine gledan,  
Pojavio se ponad grada  
Oblak jedan.  
  
Vjetar visine ga je njiho,  
I on je stao da se žari,  
Al oči sviju ljudi bjehu  
Uprte u zemne stvari.  
  
I svak je išo svojim putem:  
za vlašću, zlatom il za hljebom,  
A on - krvareći ljepotu -  
Svojim nebom.  
  
I plovio je sve to više,  
Ko da se kani dići do boga;  
Vjetar visine ga je njiho,  
Vjetar visine raznio ga.

**Antun Branko Šimić,** ***Pjesnici***

Pjesnici su čuđenje u svijetu  
  
Oni idu zemljom i njihove oči  
velike i nijeme rastu pored stvari  
  
Naslonivši uho  
na ćutanje što ih okružuje i muči  
pjesnici su vječno treptanje u svijetu

**Dobriša Cesarić, *Povratak***

Ko zna (ah, niko, niko ništa ne zna.  
Krhko je znanje!)  
Možda je pao trak istine u me,  
A možda su sanje.  
Još bi nam mogla desiti se ljubav,  
Desiti - velim,  
Ali ja ne znam da li da je želim,  
Ili ne želim.  
  
U moru života što vječito kipi,  
Što vječito hlapi,  
Stvaraju se opet, sastaju se opet  
Možda iste kapi -  
I kad prođe vječnost zvjezdanijem putem,  
Jedna vječnost pusta,  
Mogla bi se opet u poljupcu naći  
Neka ista usta.  
  
Možda ćeš se jednom uveče pojavit  
Prekrasna, u plavom,  
Ne sluteći da si svoju svjetlost lila  
Mojom davnom javom,  
I ja, koji pišem srcem punim tebe  
Ove čudne rime,  
Oh, ja neću znati, čežnjo moje biti,  
Niti tvoje ime!  
  
Pa ako i duša u tom trenutku  
Svoje uho napne,  
Sigurnim će glasom zaglušiti razum  
Sve što slutnja šapne;  
Kod večernjih lampi mi ćemo se kradom  
Poglédat ko stranci,  
Bez imalo svijesti koliko nas vežu  
Neki stari lanci.  
  
No vrijeme se kreće, no vrijeme se kreće  
Ko sunce u krugu,  
I nosi nam opet ono što je bilo:  
I radost, i tugu.  
I sinut će oči, naći će se ruke,  
A srca se dići -  
I slijepi za stope bivšega života  
Njima ćemo ići.  
- - - - - - - - - -  
- - - - - - - - - -  
Ko zna (ah, niko, niko ništa ne zna.  
Krhko je znanje!)  
Možda je pao trak istine u me,  
A možda su sanje.  
Još bi nam mogla desiti se ljubav,  
Desiti - velim,  
Ali ja ne znam da li da je želim,  
Ili ne želim.

**ANTUN BRANKO ŠIMIĆ** (1898. – 1925.)

**Predstavite stvaralaštvo A. B. Šimića.**

* ekspresionizam
* avangardni pjesnik
* drugo desetljeće 20. st.
* jedina zbirka pjesama: *Preobraženja*, 1920. (četrdesetak pjesama posvećenih djevojci Tatjani Marinić); programatske pjesme *Pjesnici –* prva pjesma u zbirci*, Opomena, Moja preobraženja*
* razvijao se pod utjecajem njemačkog ekspresionizma („Der Sturm”)
* 🡪 u početku potpuno negira tradiciju
* svoja shvaćanja o književnosti objavljivao u vlastitim časopisima „Vijavica” i „Juriš”
* 🡪 umjetnost (književnost) ne može biti angažirana i tendenciozna
* 🡪 vezana je za subjektivno, autorovo doživljavanje svijeta
* 🡪 traži bit, čovjeka i svijeta, dublji smisao čovjekova postojanja, a ne neku apstraktnu ljepotu

**Opišite tematske i stilske značajke Šimićeve lirike.**

* tvorac slobodnog stiha u hrvatskoj književnosti
* nema interpunkcije u stihovima ili je nepotpuna
* tematika: unutrašnji doživljaj svijeta – prirode, ljubavi, Boga, pjesništva, smrti – misaone pjesme – često se smatra i začetnikom pojmovne poezije
* napisao i ciklus tema o ljudskom tijelu (*Smrt, Smrt i ja*) i o siromasima (*Ručak siromaha)* – socijalna tematika
* umjetnost za njega nije preslikavanje stvarnosti: stvarni svijet on preobražava u svoj izražaj, svoju ekspresiju stvarnosti - odstvarivanje stvarnosti
* konkretne vizualne slike postaju ekspresionističke pjesničke slike (izraz unutrašnje stvarnosti) – zato su česte metafore
* tako se i zavičaje slike Hercegovine (pjesma *Hercegovina*) pretvaraju u duhovne slike
* simbolika boja (npr. plava boja ne označuje boju pejzaža, već iskazuje duhovni svijet, dok je žuta tjelesna boja)
* stihovima stvara dojam krika
* sažet izraz
* važan grafički izgled pjesme